

Nr.28/20.01.2022

INFORMAȚII CARE TREBUIE COMUNICATE PUBLICULUI PRIVIND MĂSURILE DE SECURITATE ÎN EXPLOATARE ȘI COMPORTAMENTUL ÎN CAZ DE ACCIDENT

1. Numele titularului activității și adresa amplasamentului:



1.1. Numele sau denumirea comerciala a operatorului

* OMV PETROM SA – PUNCT DE LUCRU Arpechim Bradu

1.2. Adresa completa a amplasamentului:

* Comuna Bradu, str. Petrochimistilor, nr.1, județul Argeș,

Cod postal 117140

Tel. 0248/632049 Email: adrian.stoica1@petrom.com

Coordonatele geografice ale amplasamentului:

Lat. 44⁰ 47’ 23.6472” Long. 24⁰ 56’ 29.076”

2. Confirmarea faptului că amplasamentul intră sub incidența reglementărilor și/sau a dispozițiilor administrative de implementare a Legii 59/2016 și că Notificarea prevăzută la art. 7 si Politica de Prevenire a Accidentelor Majore prevăzute l la art.8 alin . (1) sau Raportul de Securitate prevăzut la art. 10 alin. (1) a fost înaintat autorității competente

Urmare comunicării primite de la Secretariatul de Risc al Agenției pentru Protecția Mediului, OMV PETROM Arpechim, este un amplasament de nivel superior, ca urmare a prezentei pe amplasament a substanțelor periculoase in cantități mai mari decât cele relevante, conform prevederilor Legii nr 59/2016 .

In conformitate cu prevederile legale au fost actualizate si înaintate la Secretariatul de Risc al Agentei pentru Protecția Mediului Pitești, respectiv ISU Argeș, următoarele :

* Notificarea de activitate cu nr. 77/15.01.2020, înregistrată la SRAPM cu nr.1347/15.01.2020;
* Raportul de Securitate cu nr. 1413/24.05.2016 înregistrat la SRAPM cu nr. 10077/24.05.2016;
* Planul de Urgenta Interna înregistrat la ISU Argeș cu nr.1208172/30.07.2019;
* In plus operatorul economic face parte dintr-un grup domino impreuna cu SC Oltchim S.A.- Divizia Bradu, Asset 3 Muntenia Vest – depozit titei 4x50000 incinta Arpechim, respectiv cu OMV Petrom .S.A – Terminal Arpechim

3. Explicarea în termeni simpli a activității sau a activităților desfășurate în cadrul amplasamentului

Arpechim Bradu are ca obiect principal de activitate Colectarea si epurarea apelor uzate- Cod CAEN 3700

Principalele produse depozitate și manipulate în cadrul unității sunt:

* Șlam/ Slops

Operatorul economic este incadrat SEVESO- nivel superior datorita slamului detinut si care are proprietati asimilate titeiului, fiind in cantitati relevante pentru incadrare conform Legii nr. 59/2016.

4. Denumirile comune sau, în cazul substanțelor periculoase cuprinse în partea 1 a Legii 59/2016, denumirile generice sau categoria generala de pericol a substanțelor și a amestecurilor implicate din amplasament care ar putea conduce la producerea unui accident major, indicându-se principalele lor caracteristici periculoase

| Nr. Crt. | Substanțe utilizate | Starea de agregare | Fraze de pericol/Categoria de pericol |
| --- | --- | --- | --- |
| 1 | Slops/șlam | lichid | -H361fd: Susceptibil de a dăuna fertilității. Susceptibil de a dăuna fătului;  -H340: Poate provoca anomalii genetice;  -H224: Lichid și vapori extrem de inflamabili;  -H226: lichid și vapori inflamabili;  -H315: Provoacă iritarea pielii;  -H350: Poate provoca cancer;  -H304: Poate fi mortal în caz de înghițire și de pătrundere în căile respiratorii;  -H373: Poate provoca leziuni ale organelor(timus, ficat, măduvă osoasa) in caz de expunere prelungita sau repetata.;  -H411: toxic pentru viața acvatica având efecte de lunga durata; |

Notă: caracteristicile fizice, chimice, toxicologice, eco-toxicologice si identificarea pericolelor, modul de depozitare si manipulare sunt descrise in Fisele cu Date de Securitate ale produselor.

5. Informații generale cu privire la modalitățile de avertizare a publicului interesat, dacă este necesar; informații adecvate cu privire la conduita potrivită în situația producerii unui accident major sau indicarea locului în care informațiile respective pot fi accesate electronic.

Ținând cont de factorii de risc specifici ai OMV PETROM Arpechim si de posibilitatea producerii unor urgente interne, pentru protecția salariaților si a populației din vecinătate, cat si a operatorilor economici din vecinătate, in caz de accident major ( ex. incendiu, explozie, dispersie toxica etc.), Punctul de lucru Arpechim este dotat cu sirena electronica pentru alarmarea publica

Aceste dispozitive de alarmare sunt activate din interiorul amplasamentului, de către personalul desemnat pentru astfel de situații .

In acest scop, ATENȚIE LA:

* Semnalele sonore ale sirenei electronice de alarmare publică (ALARMĂ LA DEZASTRE - 5 sunete a 16 secunde fiecare, cu pauză de 10 secunde între ele; ÎNCETAREA ALARMEI - Un sunet continuu, de aceeași intensitate, cu durata de 2 minute.);
* Anunțurile transmise prin sirena electronică și megafon - modelul anunțului este definit implicit in soft-ul sirenei electronice:

*ATENȚIUNE! ATENȚIUNE! ATENȚIUNE! S-a transmis semnalul: CALAMITATE. S-a transmis semnalul: CALAMITATE. S-a transmis semnalul: CALAMITATE.*

* *Părăsiți locuința și îndepărtați-vă către locurile lipsite de pericol;*
* *La prăsirea locuinței întrerupeți alimentarea cu electricitate, apă și gaze;*
* *Luați din locuință doar bunurile strict necesare pentru a vă putea evacua în timp util;*
* *Evacuați și animalele din gospodărie, evacuați și animalele din fermele zootehnice, în afara zonei de pericol;*
* *Dacă ați fost surprinși de inundație urcați-vă către părțile superioare ale locuinței sau pe acoperiș;*
* *Acționați calm, așteptați cu încredere formațiile de salvare.*
* *In conformitate cu evoluția situației de urgenta/accidentului, acest mesaj poate fi adaptat si transmis direct prin intermediul megafoanelor din sistemul de alarmare;*
* Eventuale informații și mesaje transmise prin sistemul RO-ALERT sau de autorități Mesaje de alarmă transmise prin telefon, radio.

În plus, operatorul anunță autoritățile competente responsabile pentru aplicarea Legii 59/2016 (Inspectoratul pentru Situații de Urgență Argeș, Agenția de Protecție a Mediului Pitești, Comisariatul județean Argeș al Gărzii Naționale de Mediu, instituțiile publice cu atribuții stabilite în planul de urgență externă și operatorii economici învecinați.

Pentru evitarea accidentării/ intoxicării, persoanele aflate în zona de risc trebuie să respecte următoarele indicații:

a) în caz de emisii majore (dispersii toxice):

* Îndepărtați-vă de locul accidentului;
* Nu stați în aer liber pentru a evita inhalarea de substanță toxică;
* Adăpostiți-vă urgent în interiorul unei clădiri;
* Închideți urgent ferestrele și ușile;
* Ajutați, dacă este cazul, copiii, persoanele cu dizabilități și persoanele în vârstă;
* Deconectați aparatele de climatizare sau ventilatoarele din spațiul în care vă aflați sau autoturism;
* Țineți în dreptul nasului și gurii o batistă umedă;
* În cazul problemelor de sănătate apărute ulterior consultați medicul.

b) în caz de incendiu sau explozii:

* Îndepărtați-vă de locul accidentului;
* Nu stați pe direcția deplasării curenților de aer ce poartă cu ei produși de ardere. Dacă este cazul protejați căile respiratorii ținând în dreptul nasului și gurii o batistă umedă și părăsiți urgent zona;
* Părăsiți construcția în care vă aflați dacă este afectată de incident. În cazul în care se poate rămâne în construcție, deconectați aparatele de climatizare sau ventilatoarele din spațiul în care vă aflați;
* Ajutați, dacă este cazul, copiii, persoanele cu dizabilități și persoanele în vârstă.

Informațiile adecvate cu privire la conduita potrivită în situația unui accident major pot fi accesate electronic și pe site -ul societății noastre la următorul link:

<https://www.omvpetrom.com/ro/sustenabilitate/sanatate-siguranta-securitate-mediu>



6. Data ultimei vizite efectuate pe amplasament, in conformitate cu art.20 alin (5), sau indicarea locului in care informațiile respective pot fi accesate electroni; informații cu privire la locul unde este posibil sa se obțină, la cerere, informații mai detaliate despre inspecție si planul de inspecție, sub rezerva dispozițiilor art.22 (cerințe de confidențialitate stabilite potrivit legii)

|  |  |  |  |
| --- | --- | --- | --- |
| Nr. crt. | Data vizitei efectuate pe amplasament de autoritățile competente | Autoritățile participante | Tematica inspecției |
| 1 | 15.09.2021 | Inspectoratul pentru Situații de Urgență „Cpt. Puica Nicolae” Argeș;  G.N.M. Comisariatul Județean Argeș; | Verificarea Sistemului de Management al Securității adoptat de OMV Petrom SA - Arpechim Bradu |

Notă: Informații detaliate despre inspecție și planul de inspecție, sub rezerva dispozițiilor art. 22 din Legea nr.59/2016, pot fi obținute la cerere, la sediul OMV Petrom SA , cu sediul in București sec 1, str. Coralilor nr. 22 - direct la tel. 0800 800 041

Persoane de contact din amplasament:

* Stoica Adrian, Responsabil pentru managementul securității- tel.0723257039
* Stoica Claudia Constanta, Responsabil Protecția mediului, tel.0729660949
* Voica Marius, Șef Serviciu Privat pentru Situații de Urgență, tel. 0754047238
* Stoica Adrian, Inspector de Protecție Civilă, tel 0723257039

7. Detalii privind sursele de unde se pot obține mai multe informații relevante, sub rezerva dispozițiilor art.22 din Legea 59/2016

Informații mai detaliate, sub rezerva dispozițiilor art. 22 din Legea nr.59/2016, pot fi obținute la cerere, la OMV Petrom SA , cu sediul in București sec 1, str. Coralilor nr. 22 - direct la tel. 0800 800 041 / email: infopetrobrazi@petrom.com sau prin accesarea următorului link: <https://www.omvpetrom.com/sites/Satellite?c=OMV_Content&cid=1522150221020&pagename=OMVPetrom.com%2FOMV_Content%2FArticle_1_Column>

Persoane de contact din amplasament:

* Stoica Adrian, Responsabil pentru managementul securității- tel. 0723257039
* Stoica Claudia Constanta, Responsabil Protecția mediului, tel.0729660949
* Voica Marius, Șef Serviciu Privat pentru Situații de Urgență, tel. 0754047238
* Stoica Adrian, Inspector de Protecție Civilă, tel. 0723257039

și la sediul : SRAPM: tel. 0248 213 099, email: office@apmag.anpm.ro

CJ-GNM: tel. 0248 213 049, e-mail: cjarges@gnm.ro

ISU Argeș: tel. 0248 217 400, e-mail: rel.pub@isuarges.ro

PARTEA 2

Pentru amplasamentele de nivel superior, în plus fată de informațiile menționate în partea 1 :

1. Informații generale cu privire la natura pericolelor de accidente majore, inclusiv cu privire la efectele lor potențiale asupra sănătății umane și asupra mediului și detalii succinte privind principalele tipuri de scenarii de accidente majore și măsurile de control pentru gestionarea acestora.

Pe AMPLASAMENTUL OMV Petrom punct de lucru Arpechim Bradu pot avea loc următoarele tipuri de accidente:

* Incendii urmate sau nu de explozii datorate unor scăpări de slam, cauzate de neetanșeități la flanșe, conducte, guri de vizitare sau aprinderii slamului din separator etc.;

Accidentul poate afecta atât personalul de exploatare cât populația din zonele adiacente instalației industriale, mediul înconjurător și bunurile materiale.

Persoanele pot fi expuse la:

* intoxicări cu substanțe chimice sau produși de ardere;
* ardere sub efectul direct al flăcării sau radiației termice a acesteia;
* lovire datorată suflului exploziei sau prăbușirii elementelor de construcție sau echipamentelor tehnologice.

Impactul asupra mediului constă în:

* contaminare sol / vegetație în jurul amplasamentului / pe direcția declivității terenului pe o distanță de cca 90 metri, cu slam
* poluare aer cu vapori de produs petrolier

Zonele în care se pot manifesta consecințele unui accident major, numite zone de impact se regăsesc în Anexa 1

Pentru prevenirea și înlăturarea efectelor accidentelor în care sunt implicate substanțe periculoase, la nivelul amplasamentului sunt implementate o serie de măsuri tehnice și organizatorice dintre care menționăm:

* standarde - ISO 9001:2015 / ISO 14001:2015 / ISO 45001:2018 ;
* selecționarea și pregătirea personalului de pe amplasament se face foarte riguros, existând cursuri de formare periodice;
* lunar se fac exerciții de răspuns la accidente în care sunt testate diferite scenarii de accidente;
* există întocmit și este permanent actualizat PUI;
* anual există un audit de specialitate din exteriorul amplasamentului ;
* sisteme de stingere incendii si măsurile etanșare în caz de scăpări accidentale de produse petroliere.

Probabilitatea de apariție a accidentului este foarte mică, fiind posibil să nu apară niciodată pe întreaga durata de funcționare a unei instalații, a unui utilaj, dar nu este neglijabilă.

2. Confirmarea faptului că titularul activității are obligația de a întreprinde măsuri adecvate pe amplasament, în special menținerea legăturii cu serviciile de urgență, pentru a acționa în caz de accidente majore și pentru a minimiza efectele acestora

OMV Petrom Arpechim, confirmă că a luat toate măsurile tehnice și organizatorice adecvate în cadrul amplasamentului, atât pentru operarea în siguranță a instalațiilor, prin utilizarea normelor și standardelor internaționale, auditare periodică, pregătire teoretică și practică atât pe amplasament cât și în afara acestuia, împreună cu autoritățile cu sarcini de răspuns în caz de accident major, pentru a acționa în situația accidentelor majore și pentru a minimiza efectele acestora.

În acest sens a fost întocmit Planul de Urgență Internă în conformitate cu cerințele Legii 59/2016 și OMAI 156/2017. În cadrul acestuia sunt stabilite măsuri concrete care se iau în toate situațiile de accidente identificate prin analiza sistematică de risc în cadrul Raportului de Securitate, atât la nivelul instalațiilor afectate, cât și la nivelul conducerii amplasamentului.

În plus sunt stabilite protocoale și proceduri de alertare a tuturor forțelor de intervenție din interiorul și exteriorul amplasamentului.

De asemenea, OMV Petrom Arpechim are constituit un Serviciu Privat pentru Situații de Urgență care are atât pregătirea cât și dotarea necesară pentru intervenția în regim de urgență în caz de incident/accident.

Pentru obținerea de informații cu privire la documentele de mai sus, publicul interesat se poate adresa direct la tel. 0800 800 041 / email: infopetrobrazi@petrom.com sau prin accesarea următorului link: <https://www.omvpetrom.com/sites/Satellite?c=OMV_Content&cid=1522150221020&pagename=OMVPetrom.com%2FOMV_Content%2FArticle_1_Column>

Persoane de contact din amplasament:

* Stoica Adrian, Responsabil pentru managementul securității- tel.0723257039
* Stoica Claudia Constanta, Responsabil Protecția mediului, tel.0729660949
* Voica Marius, Șef Serviciu Privat pentru Situații de Urgență, tel. 0754047238
* Stoica Adrian, Inspector de Protecție Civilă, tel 0723257039

3. informații corespunzătoare din planul de urgență externă elaborat pentru a face fată oricăror efecte în afara amplasamentului, în urma unui accident.

Respectati si urmati toate instrucțiunile și raspundeti la toate solicitările din partea serviciilor de intervenție în caz de urgență în timpul unui accident;

*Informații cu privire la planul de urgență externă se regăsesc pe site-ul ISU Argeș la următorul link:* http://www.isuarges.ro/SEVESO\_2020/

Planul de Urgență Externă pentru acest amplasament se poate consulta la sediul ISU Argeș, din Strada Traian, nr. 26, Pitești, Județul Argeș, tel. 0248 217 400, e-mail: rel.pub@isuarges.ro

4. Amplasamentul NU se află în apropierea teritoriului unui alt stat membru, astfel incat NU există posibilitatea unui accident major cu efecte transfrontaliere în conformitate cu Convenția Comisiei Economice a Organizației Națiunilor Unite pentru Europa privind efectele transfrontaliere ale accidentelor industriale.

*Acest document înlocuiește ediția anterioară. Modificările/completările față de ediția anterioară sunt marcate prin culoare galbenă.*

Ediția 3, din 01.05.2020

Anexa nr. 1

Zonele în care se pot manifesta consecințele unui accident major, numite zone de impact

